open-index/open-wikipedia-markdown huggingface dataset:
Ivans Balju

**Ivans Balju Kampeni** (, dzimis ) ir Spānijā dzimis albāņu futbolists, kurš spēlē labās malas aizsarga pozīcijā un pārstāv Albānijas futbola izlasi. Kopš 2021. gada Balju spēlē Spānijas *[[La Liga]]* komandā *[[Rayo Vallecano]]*.

Iepriekš pārstāvējis Spānijas komandas *[[FC Barcelona|Barcelona B]]* un *[[UD Almería|Almería]]*, Portugāles komandā *[[FC Arouca|Arouca]]* un Francijas komandā *[[FC Metz|Metz]]*.

Albānijas futbola izlases rindās debitējis 2017. gadā. Pārstāvējis izlasi 2024. gada Eiropas čempionātā.

## Ārējās saites
Endriks

**Endriks Felipi Moreira de Souza** (, dzimis ) ir Brazīlijas futbolists, kurš spēlē uzbrucēja pozīcijā un pārstāv Brazīlijas futbola izlasi. Kopš 2025. gada Endriks spēlē Francijas 1. līgas komandā Lionas "Olympique", kas viņu īrē no Madrides "Real".

Savu karjeru sācis Brazīlijas komandā Sanpaulu "Palmeiras".

Brazīlijas futbola izlases rindās debitējis 2023. gadā. Pārstāvējis izlasi 2024. gada Copa América.

## Sasniegumi
**Palmeiras**

* Brazīlijas A sērija: 2022, 2023
* Supercopa do Brasil: 2023
* Campeonato Paulista: 2023, 2024

**Real Madrid**

* UEFA Superkauss: 2024
* FIFA Starpkontinentālais kauss: 2024

## Ārējās saites
Igors Subeldija

**Igors Subeldija Elorsa** (, dzimis ) ir spāņu futbolists, kurš spēlē pussarga vai aizsarga pozīcijā. Kopš 2016. gada Subeldija spēlē Spānijas *[[La Liga]]* komandā Sansevastjanas "Real Sociedad".

Ar *Real Sociedad* komandu 2020. gadā izcīnījis Spānijas Karaļa kausu.

## Sasniegumi
**Real Sociedad**

* Spānijas Karaļa kauss: 2019–20

**Spānija U21**

* UEFA Eiropas U-21 čempionāts: 2019

## Ārējās saites
Intuit Dome

***Intuit Dome*** ir daudzfunkcionāla sporta arēna Inglvudā, Kalifornijas štatā. Arēna atrodas uz dienvidiem no citām Inglvudas pilsētas sporta arēnām, ''SoFi'' stadiona un *[[Kia Forum]]*. Tā ir Nacionālās basketbola asociācijas (NBA) kluba Losandželosas "Clippers" mājvieta. *Clippers* no 1999.—2000. gada sezonas līdz 2023.—2024. gada sezonai spēlēja ''Crypto.com'' arēnā, kur komanda dalīja spēļu zāli ar NBA klubu Losandželosas "Lakers" un Nacionālās hokeja līgas (NHL) klubu Losandželosas "Kings".

Jaunās arēnas pamatakmens ielikšanas ceremonija notika 2021. gada 17. septembrī. Arēna tika atklāta 2024. gada 15. augustā, pirms 2024.—2025. gada NBA sezonas. Arēna kalpos arī kā basketbola sacensību norises vieta 2028. gada vasaras olimpisko spēļu laikā.

## Pasākumi

### 2026. gada NBA Visu zvaigžņu spēle
Arēnā 2026. gada 15. februārī notiks 2026. gada NBA Visu zvaigžņu spēle.

### 2028. gada vasaras olimpiskās spēles
Arēna kalpos kā basketbola sacensību norises vieta 2028. gada vasaras olimpisko spēļu laikā.

## Atsauces

## Ārējās saites
* Intuit Dome Website
Amari Traore

**Amari Traore** (, dzimis ) ir Mali futbolists, kurš spēlē labās malas aizsarga pozīcijā un pārstāv Mali futbola izlasi. Kopš 2025. gada Traore spēlē Spānijas Francijas 1. līgas komandā *[[Paris FC]]*.

Iepriekš spēlējis Francijas komandās *[[Stade de Reims|Reims]]* un *[[Stade Rennais F.C.|Rennes]]*, Beļģijas komandā *[[Lierse S.K.|Lierse]]* un Spānijas komandā Sansevastjanas "Real Sociedad".

Mali futbola izlases rindās debitējis 2015. gadā. Pārstāvējis izlasi 2017., 2019., 2021. un 2023. gada Āfrikas Nāciju kausā.

## Sasniegumi
**Rennes**

* Francijas kauss: 2018–19

## Ārējās saites
The Dangerous Lives of Altar Boys

***The Dangerous Lives of Altar Boys*** ir 2002. gada ASV komēdijdrāmas filma, kuras režisors ir Pīters Kers. Filmā galvenās lomas atveido Emīls Hiršs, Kīrans Kalkins, Džena Malone, Džodija Fostere un Vinsents D'Onofrio. Filma balstīta uz Krisa Furmana 1994. gada tāda paša nosaukuma romānu.

Filma stāsta par katoļu skolas draugu grupu 1970. gados, kas plāno laupīšanu, kas pārspēs visas iepriekšējās izjokošanas un padarīs viņus par vietējām leģendām.

Filmas *The Dangerous Lives of Altar Boys* pirmizrāde notika  Sandensas kinofestivālā. Filma saņēma pozitīvu kritiķu vērtējumu.

## Atsauces

## Ārējās saites
Ērjans Nīlanns

**Ērjans Hoskjlods Nīlanns** (, dzimis ) ir norvēģu futbolists, spēlē vārtsarga pozīcijā un pārstāv Norvēģijas futbola izlasi. Kopš 2023. gada Nīlanns spēlē Spānijas *[[La Liga]]* komandā *[[Sevilla FC|Sevilla]]*.

Iepriekš pārstāvējis Norvēģijas komandas *[[IL Hødd|Hødd]]* un *[[Molde FK|Molde]]*, Vācijas komandu *[[Ingolstadt 04]]*, Anglijas komandas *[[Aston Villa FC|Aston Villa]]*, *[[Norwich City F.C.|Norwich City]]*, *[[AFC Bournemouth|Bournemouth]]* un *[[Reading FC|Reading]]*, kā arī Vācijas komandu *[[RB Leipzig]]*.

Norvēģijas futbola izlases rindās debitējis 2013. gadā.

## Sasniegumi
**Hødd**

* Norvēģijas kauss: 2012

**Molde**

* Tippeligaen: 2014
* Norvēģijas kauss: 2013, 2014

**RB Leipzig**

* Vācijas kauss: 2022–23

## Ārējās saites
Rubens Baraha

**Rubens Baraha Vegass** (, dzimis ) ir spāņu futbola treneris un bijušais futbolists, spēlējis pussarga pozīcijā un pārstāvējis Spānijas futbola izlasi. No 2023. gada līdz 2024. gada decembrim Baraha bija Spānijas *[[La Liga]]* kluba *[[Valencia CF|Valencia]]* galvenais treneris.

Savu spēlētāja karjeru sācis *[[Real Valladolid|Valladolid]]* komandā. No 1996. līdz 1999. gadam pavadījis Madrides "Atletico", bet vislielākos panākumus guvis ar *[[Valencia CF|Valencia]]* komandu, ko pārstāvējis no 2000. līdz 2010. gadam. Ar *Valencia* komandu izcīnījis divus *[[La Liga]]* čempionu titulus un UEFA kausu.

Spānijas futbola izlases rindās no 2000. gada līdz 2005. gadam nospēlējis 43 mačus un guvis 7 vārtus. Pārstāvējis izlasi 2002. gada FIFA Pasaules kausā un 2004. gada Eiropas čempionātā.

Kā galvenais treneris sācis strādāt 2015. gadā *[[Elche CF|Elche]]* komandā. 2023. gadā atgriezies *Valencia* komandā, kļūstot par galveno treneri. 2024. gada 23. decembrī Baraha tika atbrīvots no galvenā trenera amata pēc tikai divām komandas izcīnītām uzvarām 2024.–2025. gada La Liga sezonā.

## Sasniegumi

### Spēlētāja karjera
**Valencia**

* La Liga: 2001–02, 2003–04
* Spānijas Karaļa kauss: 2007–08
* UEFA kauss: 2003–04
* UEFA Superkauss: 2004
## Atsauces

## Ārējās saites
Muktars Djakabī

**Muktars Djakabī** (, dzimis ) ir Gvinejas futbolists, kurš spēlē aizsarga vai pussarga pozīcijā un pārstāv Gvinejas futbola izlasi. Kopš 2018. gada Djakabī spēlē Spānijas *[[La Liga]]* komandā *[[Valencia CF|Valencia]]*.

Iepriekš pārstāvējis Francijas 1. līgas komandu Lionas "Olympique".

Gvinejas futbola izlases rindās debitējis 2022. gadā. Pārstāvējis izlasi 2023. gada Āfrikas Nāciju kausā.

## Sasniegumi
**Valencia**

* Spānijas Karaļa kauss: 2018—19

## Ārējās saites
Viktors Jēkeress

**Viktors Einars Jēkeress** (, , dzimis ) ir zviedru futbolists, kurš spēlē uzbrucēja pozīcijā un pārstāv Zviedrijas futbola izlasi. Kopš 2025. gada Jēkeress spēlē Anglijas Premjerlīgas komandā *[[Arsenal FC|Arsenal]]*.

Savu karjeru sācis *[[IF Brommapojkarna]]* komandā Zviedrijā. 2018. gadā pārcēlies uz Anglijas Premjerlīgas komandu *[[Brighton & Hove Albion F.C.|Brighton & Hove Albion]]*. Premjerlīgā Jēkeress nedebitēja un viņš tika izīrēts Vācijas 2. Bundeslīgas komandai *[[FC St. Pauli|St. Pauli]]*, kā arī Anglijas čempionāta komandām *[[Swansea City A.F.C.|Swansea City]]* un *[[Coventry City F.C.|Coventry City]]*. 2021. gadā kļuvis par *Coventry City* spēlētāju. 2023. gadā pārgājis uz Portugāles komandu *[[Sporting CP]]*. *Sporting* rindās aizvadījis divas sezonas, abās uzvarot Portugāles Premjerlīgā, kā arī kļūstot par sezonas rezultatīvāko spēlētāju. 2025. gada vasarā pārgājis uz Anglijas Premjerlīgas komandu *[[Arsenal FC|Arsenal]]*.

Zviedrijas futbola izlases rindās debitējis 2019. gadā.

## Sasniegumi
**Sporting CP**

* Portugāles Premjerlīga: 2023—24, 2024—25
* Portugāles kauss: 2024—25

## Ārējās saites
Melu pilsēta

**"Melu pilsēta"** () ir 2018. gada ASV un Apvienotās Karalistes krimināltrillera filma, kuras režisors ir Breds Furmans. Filmā galvenās lomas atveido Džonijs Deps un Forests Vaitekers. Filma balstīta uz Randala Salivana grāmatu *LAbyrinth* un stāsta par atvaļinātu Losandželosas policistu un žurnālistu, kuri izmeklē reperu Tupaka Šakura un *[[The Notorious B.I.G.]]* slepkavības.

Filmas "Melu pilsēta" pirmizrāde notika . Filma saņēma viduvējas kritiķu atsauksmes.

## Atsauces

## Ārējās saites
Melotas kanāls

**Melotas kanāls** () ir kanāls Itālijas ziemeļos, Bergamo un Kremonas provincē. 1442. gadā to izveidoja Milānas valdnieks Frančesko Sforca preču transportēšanai. Kopš 1980. gada daļa no kanāla kļuva par aizsargājamu dabas teritoriju kā Melotas kanāla dabas rezervāts (*Riserva naturale Naviglio di Melotta*), bet 1995. gadā tā teritorija tika iekļauta Natura 2000 tīklā ES Biotopu direktīvas aizsardzībā (vietas kods IT20A0002).

Melotas kanāla dabas rezervāts ietilpst 2003. gadā dibinātajā Romanengo pjanalto un Kremonas kanālu dabas parkā (*Parco del Pianalto di Romanengo e dei Navigli cremonesi*) Teritorijā atrodas trīs Eiropas Savienībā aizsargājami biotopi — mēreni mitras pļavas (kods 6510), aluviāli meži (91E0), kā arī jaukti ozolu, gobu, ošu meži gar lielām upēm (91F0). Tiek aizsargātas 142 augu un dzīvnieku sugas (128 putnu sugas, 2 abinieku, 8 zivju un 4 bezmugurkaulnieku sugas). Šo sugu starpā ir Eiropā apdraudētais zivju dzenītis (*Alcedo atthis*), pļavas čipste (*Anthus pratensis*), lauku lija (*Circus cyaneus*), sarkanā klija (*Milvus milvus*), ķīvīte (*Vanellus vanellus*), dižā briežvabole (*Lucanus cervus*), kā arī globāli apdraudētais kukaiņu piekūns (*Falco vespertinus*), parastā ūbele (*Streptopelia turtur*), plukšķis (*Turdus iliacus*), Itālijas spriganā varde (*Rana latastei*), strautu barbe (*Barbus caninus*), vēžu suga *Austropotamobius pallipes* un kukaiņu suga lielais ozolu koksngrauzis (*Cerambyx cerdo*).

## Ārējās saites
* Melotas kanāls Natura 2000 viewer
Džons Dou

**Džons Dou** ( — vīrietis) un **Džeina Dou** ( — sieviete) ir aizvietotāju vārdi, kurus izmanto Apvienotās Karalistes un ASV tiesību sistēmā, kā arī abās valstīs vispārēji, ja personas īstais vārds nav zināms vai tiek tīši slēpts. ASV tiesībaizsardzības kontekstā šos apzīmējumus bieži izmanto, lai apzīmētu līķi, kura identitāte nav zināma vai to nevar apstiprināt. Šos apzīmējumus bieži izmanto, lai arī citā kontekstā atsauktos uz hipotētisku "ikvienu cilvēku", piemēram, Džons Pabliks vai Džo Pabliks. Iepriekš minētajiem apzīmējumiem ir daudz variantu, tostarp **Džons** (*John*) vai **Ričards Rojs** (*Richard Roe*) un **Džeina Roja** (*Jane Roe*), **Džons Smits** (*John Smith*) un **Džeina Smita** (*Jane Smith*), **Džons Blogs** (*John Blogg*) un **Džeina Bloga** (*Jane Blogg*), **Džonijs Dou** (*Johnie Doe*) vai tikai **Mazulis Dou** (*Baby Doe*) bērniem. A. N. Atzers (* A. N. Other*) ir apzīmējums, ko galvenokārt izmanto Apvienotajā Karalistē un ir dzimumneitrāla.

Šos aizvietotāju vārdus sākotnēji izmantoja kā juridiskus apzīmējumus īpašumtiesību un citu civiltiesisko lietu ietvaros. Viens no svarīgākajiem tiesiskajiem precedentu piemēriem bija izdomātie strīdi, kas saistīti ar izlikšanu no īpašuma jautājumiem. Šādās lietās Džons Dou tika attēlots kā "pārvaldnieks" vai "nomnieks", kuram uzbruka otra izdomāta persona – Ričards Rojs. Šāda prakse kalpoja par modeli, lai tiesas varētu risināt hipotētiskas situācijas un izzināt ar īpašumtiesībām saistītos jautājumus.

## Atsauces
Jaunīrija

**Jaunīrija** (, ) ir viena no Papua-Jaungvinejas salām Klusajā okeānā un ir otrā lielākā sala Bismarka arhipelāgā aiz Jaunbritānijas salas. Tā atrodas uz ziemeļaustrumiem no Jaungvinejas galvenās salas, no kuras to atdala Bismarka jūra. Administratīvi Jaunīrija ir daļa no Salu reģiona Jaunīrijas provinces.

Sala ir garena un šaura; tā stiepjas vairāk nekā  garumā ziemeļrietumu—dienvidaustrumu virzienā. Tā ir kalnaina, ar dažiem kalniem, kas pārsniedz 2000 m augstumu. Salā dzīvo vairāki desmiti tūkstošu iedzīvotāju, kas pieder pie dažādām etniskām grupām un runā vairākās valodās, tostarp angļu un tokpisinā. Vietējie iedzīvotāji ir saglabājuši tradicionālo dzīvesveidu, kultūru un mākslu. Sala ir pazīstama ar savām unikālajām koka skulptūrām un masku festivāliem. Galvenās nozares ietver lauksaimniecību (kafija, kakao, kokosrieksti), zvejniecību un mežizstrādi. Tomēr Jaunīrijā ir arī daži tūrisma objekti, sala ir pazīstama ar saviem koraļļu rifiem.

Sala ir bijusi apdzīvota vairākus tūkstošus gadu. Eiropieši to pirmoreiz atklāja 17. gadsimtā, un vēlāk tā kļuva par daļu no Vācijas Jaungvinejas kolonijas ar nosaukumu **Jaunmēklenburga** (*Neumecklenburg*), tad Austrālijas kontrolē pēc Pirmā pasaules kara. Otrā pasaules kara laikā sala bija Japānas kontrolē un piedzīvoja dažus karadarbības gadījumus.

## Ārējās saites
Mežrūpniecība

**Mežrūpniecība** ir nozare, kas ietver meža apsaimniekošanu (mežsaimniecība), koku izciršanu un iegūto meža resursu pārstrādi dažādu produktu ražošanai (kokapstrāde). Šī nozare ir būtiska gan vietējā, gan globālā līmenī, jo kokmateriāli un ar tiem saistītie produkti ir svarīgs resurss būvniecībā, papīra ražošanā, enerģētikā un daudzās citās nozarēs. Mežrūpniecība nodrošina nepieciešamos resursus dažādām saimniecības nozarēm, vienlaikus arī sniedzot ievērojamu ekonomisko ieguldījumu. Ilgtspējīga mežrūpniecība var palīdzēt mazināt klimata pārmaiņas, jo mežiem ir būtiska loma oglekļa dioksīda uzglabāšanā un bioloģiskās daudzveidības nodrošināšanā.

## Mežrūpniecība Latvijā
Latvijā meži aizņem vairāk nekā 3 miljonus hektāru, un aptuveni puse no tiem ir privātīpašumā. Pārējā daļa ir valsts īpašumā, kuru apsaimnieko valsts uzņēmums Latvijas Valsts meži (LVM), kas ir viens no lielākajiem meža apsaimniekotājiem Latvijā. Saskaņā ar likumu LVM ir pienākums nodarboties gan ar mežsaimniecību, gan dabas aizsardzību savā īpašūmā esošajās platībās.

Mežrūpniecības nozare Latvijā ir viens no lielākajiem eksporta nozarēm, un apmēram 70—80% no saražotās koksnes produkcijas tiek eksportēts. Galvenie eksporta produkti ir zāģmateriāli, kokskaidu plātnes, papīra masa, granulas, finieris un citi koksnes produkti, kas tiek eksportēti uz Skandināvijas, Eiropas, Āzijas un citiem tirgiem. Meža nozare veido apmēram 20% no Latvijas eksporta, nodrošinot ievērojamus ienākumus gan vietējiem uzņēmumiem, gan valstij kopumā. Šajā nozarē nodarbināti vairāki desmiti tūkstoši cilvēku, ieskaitot mežsaimniecības, koksnes apstrādes un meža pārstrādes uzņēmumos.

## Skatīt arī
* Mežsaimniecība

## Atsauces

## Ārējās saites
Salaspils novada dome

**Salaspils novada dome** ir Salaspils novada pašvaldības iestāde, kas atbild par vietējās pārvaldes un administrācijas jautājumiem novadā. Tā organizē un pārvalda vietējās pašvaldības funkcijas, piemēram, izglītības, sociālos un infrastruktūras pakalpojumus, kā arī attīsta un uzrauga dažādus projektus, kas saistīti ar novada attīstību. Dome pieņem lēmumus arī par pašvaldības budžetu.

Salaspils dome atrodas Salaspilī, Līvzemes ielā 8.

## Atsauces
Marī Eižens Debenī

**Marī Eižens Debenī** (; dzimis , miris ) bija Francijas armijas ģenerālis, kurš piedalījās Pirmajā pasaules karā. Ģenerālis Debenī komandēja korpusu Sommas kaujā 1916. gadā, pēc tam 1917. gada otrajā pusē kalpoja par Francijas virspavēlnieka Filipa Petēna štāba priekšnieku. Vēlāk viņš komandēja Pirmo armiju, kurai, cīnoties kopā ar Britu impērijas spēkiem, bija svarīga loma mobilajās kaujās 1918. gadā, tostarp Amjēnas kaujā un Hindenburga līnijas pārraušanā.

Vēlāk Debenī 20. gadsimta 20. gados ieņēma svarīgu posteni Francijas armijas Ģenerālštāba priekšnieka amatā.

Ģenerālis Debenī apbalvots ar daudziem Francijas un citu valstu militārajiem apbalvojumiem, piemēram 1922. gadā apbalvots ar Latvijas Republikas augstāko militāro ordeni Lāčplēša Kara ordeni (1.šķira).

## Biogrāfija
Militāro izglītību ieguvis Sensīras militārajā akadēmijā (1886) un Ģenerālštāba akadēmijā (1909). Viņš dienēja jēgeru vienībās. Kopš 1911. gada Ģenerālštāba akadēmijas taktikas profesors. Sekojošā pirmā pasaules kara dalībnieks komandēja 57. un 25. kājnieku divīziju, kuras priekšgalā izcēlās Verdenas kaujā. No 1916. gada Debenī bija XXXVIII un pēc tam XXXII armijas korpusa komandieris. No 1916. gada 19. decembra līdz 1917. gada 4. maijam viņš komandēja 7. armiju Elzasā, pēc tam dienēja par virspavēlnieka štāba priekšnieku ziemeļos un ziemeļaustrumos. No 1917. gada 21. decembra 1. armijas komandieris. Vācu ķeizara armijas pavasara ofensīvas laikā viņa armija cieta smagu sakāvi Sommas kaujā. 1918. gada beigās iecelts par Augstākās militārās padomes locekli. No 1919. līdz 1924. gadam viņš bija Francijas armijas Ģenerālštāba akadēmijas vadītājs. Tad līdz 1930. gadam bija armijas ģenerālštāba priekšnieks un vadīja Francijas armijas reorganizāciju. Memuāru “Karš un cilvēks” (1937) autors.
## Bibliogrāfija
* Michel Mourre, *Dictionnaire d'histoire universelle*, Éditions universitaires, 1968.
* Gérard Géhin et Jean-Pierre Lucas, « Debeney, Marie-Eugène » in Dictionnaire des généraux et amiraux français de la Grande Guerre (1914-1918) : Tome 1, A-K, Paris, Archives et Culture, 2008, 704 p. (ISBN 978-2350770703).
* Michel Wattel et Béatrice Wattel (préf. André Damien), « Debeney, Marie-Eugène » in Les Grand’Croix de la Légion d’honneur : De 1805 à nos jours, titulaires français et étrangers, Paris, Archives et Culture, 2009, 701 p. (ISBN 978-2-35077-135-9).
## Atsauces

## Ārējās saites
* Service records of General Debeney
* https://generals.dk/general/Debeney/Marie-Eug%C3%A8ne/France.html
Kalmes (ģints)

**Kalmes** (*Acorus*) ir ārumu dzimtas ģints, kuras dabiskais izplatības areāls ir Ziemeļamerikā un ziemeļu un austrumu Āzija, un tā naturalizējusies Dienvidāzijā un Eiropā. Ģintī ir klasificētas 4 sugas, no kurām Latvijā ir sastopama viena — smaržīgā kalme (*Acorus calamus*).

## Sugas
Ģintī ir klasificētas sugas:

* *Acorus americanus* (Raf.) Raf.
* Smaržīgā kalme (*Acorus calamus*) L.
* *Acorus gramineus* Aiton
* *Acorus verus* (L.) Raf.

## Atsauces

## Ārējās saites
Gavelinelīnes

**Gavelinelīnes** (*Gavelinellinae*) ir foraminīferu apakšdzimta rotaliīdu kārtā. Apakšdzimtu 1961. gadā izveidoja amerikāņu mikropaleontologi Alfrēds Lēblihs un Helēna Tappana, piedēvējot to nīderlandiešu mikropaleontologam Janam Hofkeram, kurš 1956. gadā bija izveidojis gavelinelīžu dzimtu. Ģeohronoloģiski gavelinelīnes ir zināmas no agrā krīta perioda (Barremas laikmets) līdz mūsdienām.

## Apraksts
Čaula ir trohospirāliska. Atvere ir interiomarginālas, ekvatoriālas arkas veidā, kas var stiepties līdz umbilikam umbilikālajā pusē, kur tā daļēji var būt pārklāta ar raksturīgu atloku. Turklāt sekojošo kameru atloki parasti paliek redzami umbilikālajā rajonā.

## Sistemātika
Gavelinenīžu apakšdzimtā ir iekļautas šādas ģintis:
* apakšdzimta: **Gavelinellinae** Hofker, 1956
:* ģints: *[[Angulogavelinella]]* Hofker, 1957 †
:* ģints: *[[Anomalinulla]]* Saidova, 1975
:* ģints: *[[Asianella]]* Bugrova, 1990 †
:* ģints: *[[Berthelina]]* Malapris, 1965 †
:* ģints: *[[Bilingulogavelinella]]* Scheibnerová, 1971 †
:* ģints: *[[Boldia]]* van Bellen, 1946 †
:* ģints: *[[Cocoarota]]* Loeblich & Tappan, 1986
:* ģints: *[[Conorbinoides]]* Kaiho, 1998 †
:* ģints: *[[Echigoina]]* Matsunaga, 1963
:* ģints: *[[Falsogavelinella]]* Neagu, 2016 †
:* ģints: *[[Gavelinella]]* Brotzen, 1942 †
:* ģints: *[[Globogyroidina]]* Kaiho, 1992 †
:* ģints: *[[Gyroidella]]* Saidova, 1975
:* ģints: *[[Gyroidina]]* d'Orbigny, 1826
:* ģints: *[[Gyroidinopsis]]* McCulloch, 1977
:* ģints: *[[Hansenisca]]* Loeblich & Tappan, 1987
:* ģints: *[[Hollandina]]* Haynes, 1956 †
:* ģints: *[[Holmanella]]* Loeblich & Tappan, 1962 †
:* ģints: *[[Lingulogavelinella]]* Malapris, 1965 †
:* ģints: *[[Lingulogavelinelloides]]* Kaiho, 1998 †
:* ģints: *[[Notoplanulina]]* Malumián & Masiuk, 1977 †
:* ģints: *[[Paralabamina]]* Hansen, 1970 †
:* ģints: *[[Pilleussella]]* J. Nikitina in Bugrova, 2001 †
:* ģints: *[[Primanomalina]]* Bugrova, 1990 †
:* ģints: *[[Pseudogavelinella]]* Voloshina, 1981 †
:* ģints: *[[Sliterella]]* Kaiho, 1998 †

(†) - izmirušu organismu grupa.

## Atsauces
Giroidinas

**Giroidinas** (*Gyroidina*) ir foraminīferu ģints gavelinelīžu dzimtā. Ģinti 1826. gadā izveidoja franču naturālists un paleontologs Alsids Orbiņī. Ģints tipiskā suga ir *[[Gyroidina orbicularis]]* d'Orbigny, 1826. Ģeohronoloģiski gavelinelīnes ir zināmas no krīta perioda līdz mūsdienām.

## Apraksts
Čaula ir trohospirāliska. Spirāliskā puse ir evolūta, saplacināta un nedaudz izliekta. Kameras veido divarpus līdz trīs pakāpeniski palielinošus vijumus. Iepriekšējos vijumus pārsedz nākamās kalcīta lamellas. Šuves izliektas atpakaļ perifērijas virzienā. Umbilikālā puse ir ļoti izliekta, involūta. Šuves ir izlocītas, gandrīz radiālas. Umbiliks ir nosegts, perifērija strupi stūraina. Sieniņas veidotas no rupji perforēta, optiski graudaina kalcīta. Atvere ir zemas intermarginālas spraugas veidā, kas stiepjas gandrīz līdz perifērijai un aptuveni pusceļā līdz umbilikam.

## Sistemātika
Giroidinu ģintī ir 49 recentās sugas, bet ar izmirušajām kopā ir 190 sugas. Dažas no tām ir šādas:
* ģints: **Gyroidina** d'Orbigny, 1826
:* suga: *[[Gyroidina altiformis]]* Stewart & Stewart, 1930
:* suga: *[[Gyroidina anomalinoides]]* White, 1928 †
:* suga: *[[Gyroidina carinata]]* d'Orbigny in Guérin-Méneville, 1832
:* suga: *[[Gyroidina jenkinsi]]* Srinivasan, 1966 †
:* suga: *[[Gyroidina laevigata]]* d'Orbigny, 1826
:* suga: *[[Gyroidina lamarckiana]]* (d'Orbigny, 1839)
:* suga: *[[Gyroidina lenticularis]]* Ehrenberg, 1845
:* suga: *[[Gyroidina nitidula]]* (Schwager, 1866)
:* suga: *[[Gyroidina orbicularis]]* d'Orbigny in Parker, Jones & Brady, 1865
:* suga: *[[Gyroidina polia]]* (Phleger & Parker, 1951)
:* suga: *[[Gyroidina umbonata]]* (Silvestri, 1898)
:* suga: *[[Gyroidina vortex]]* White, 1928 †
    
(†) - izmirušu organismu grupa.

## Atsauces
Kuskuss

[thumbnail|Kuskuss ar dārzeņiem [Maroka|Marokā]]
**Kuskuss** () ir tradicionāls Ziemeļāfrikas izcelsmes pamatēdiens, kas sastāv no tvaicētām mannas granulām. Parasti tiek servēts, virs kuskusa uzliekot gaļas vai dārzeņu sautējumu. 20. gadsimta sākumā ieviesies arī Eiropā, pamatā caur Franciju un franču kolonistiem Alžīrijā. Mannas vietā mūsdienās izmanto arī pērļu prosu, sorgo vai bulguru.

## Ārējās saites
Vasaras skola

**"Vasaras skola"** () ir 2017. gada Francijas drāmas filma, kuras režisors ir Lorāns Kantē. Filmā galvenās lomas atveido Marina Foisa un Matjē Luki.

Filmas darbība norisinās nelielā Francijas piekrastes pilsētā un stāsta par Olīviju (Foisa), kura vada rakstniecības semināru jauniešiem. Tur viņa iepazīstas ar provokatīvo un agresīvo Antuānu (Luki).

Filmas "Vasaras skola" pirmizrāde notika  Kannu kinofestivāla *[[Un Certain Regard]]* sadaļā. Filma saņēma pozitīvu kritiķu vērtējumu.

## Atsauces

## Ārējās saites
Ortona

**Ortona** (, ) ir piejūras pilsēta Itālijā, Abruco reģionā. 2024. gadā Ortonā dzīvoja apmēram 22 tūkstoši iedzīvotāju.
1943. gadā Ortonā notika Otrā pasaules kara asiņainā Ortonas kauja, kas vēlāk kļuva pazīstama kā "Rietumu Staļingrada".

Ortonas patrons ir apustulis Svētais Toms, kura pīšļus 13. gadsimtā uz Ortonu atveda jūrnieki un kuri glabājas Svētā Toma katedrālē. Pateicoties tam, Ortona ir nozīmīgs svētceļojumu centrs kristiešiem no visas pasaules.

## Ievērojamas personības
Ortonā dzimuši vai dzīvojuši:
* Frančesko Paolo Tosti (*Francesco Paolo Tosti*, 1846—1916) bija itāļu komponists.
* Roko Sifredi (*Rocco Siffredi*, 1964) ir itāļu pornoaktieris, producents, režisors.
* Paolo Nikolai (*Paolo Nicolai*, 1988) ir itāļu pludmales volejbolists.

## Sadraudzības pilsētas
Ortonas sadraudzības pilsētas ir:
*  Kasīno, Itālija, kopš 1991. gada
*  Volgograda, Krievija, kopš 2013. gada
*  Metkoviča, Horvātija, kopš 2016. gada

## Galerija

Ortona 2.jpg|Ortonas vecpilsēta
Basilica san tommaso.JPG|Svētā Toma katedrāle
Ortona 2006 -Moro River Canadian War Cemetery- by-Raboe 03.jpg|Kanādiešu brāļu kapi 2006. gadā
Ortona 123 (RaBoe).jpg|divas "traboči"
Castello Aragonese Ortona 1.jpg|Aragonas cietoksnis


## Atsauces

## Ārējās saites

* The Battle of Ortona
* The sad short story of the Ortona’s funicolar
* Italian Stalingrad: The Battle of Ortona
* The urban battle of Ortona
Karls Moldens

**Karls Moldens** (; dzimis , miris ) bija amerikāņu teātra, kino un televīzijas aktieris.

Guvis atpazīstamību 1940. gados Brodvejā ar lomām Artura Millera lugā "Visi mani dēli" un Tenesija Viljamsa lugā "Ilgu tramvajs". Par lomu Elijas Kazana filmā "Ilgu tramvajs" (1951) saņēmis Amerikas Kinoakadēmijas balvu kategorijā "Labākais aktieris otrā plāna lomā". Šajā kategorijā Moldenu nominēja arī par lomu Kazana filmā "Ostā" (1954). Par lomu filmā *[[Baby Doll]]* (1956) Moldenu nominēja Zelta globusa balvai kategorijā "Labākais aktieris drāmas filmā", bet par lomu filmā *[[Gypsy]]* (1962) — kategorijā "Labākais aktieris mūziklā vai kinokomēdijā".

## Pazīstamākās filmas

* *[[Kiss of Death (1947. gada filma)|Kiss of Death]]* (1947, režisors Henrijs Hetavejs)
* *[[The Gunfighter]]* (1950, režisors Henrijs Kings)
* *[[Where the Sidewalk Ends]]* (1950, režisors Oto Prēmingers)
* "Ilgu tramvajs" (*A Streetcar Named Desire*, 1951, režisors Elija Kazans)
* "Es atzīstos" (*I Confess*, 1953, režisors Alfreds Hičkoks)
* "Ostā" (*On the Waterfront*, 1954, režisors Elija Kazans)
* *[[Baby Doll]]* (1956, režisors Elija Kazans)
* *[[The Hanging Tree]]* (1959, režisors Delmers Deivss)
* *[[Pollyanna]]* (1960, režisors Deivids Svifts)
* *[[One-Eyed Jacks]]* (1961, režisors Marlons Brando)
* "Kā tika iekaroti Rietumi" (*How the West Was Won*, 1962, režisors Džons Fords, Henrijs Hetavejs un Džordžs Māršals)
* *[[Gypsy]]* (1962, režisors Mervins Lerojs)
* *[[Birdman of Alcatraz]]* (1962, režisors Džons Frankenheimers)
* "Dubultniece" (*Dead Ringer*, 1964, režisors Pols Henreids)
* *[[Cheyenne Autumn]]* (1964, režisors Džons Fords)
* *[[The Cincinnati Kid]]* (1965, režisors Normans Džuisons)
* *[[Billion Dollar Brain]]* (1967, režisors Kens Rasels)
* "Patons" (*Patton*, 1970, režisors Franklins Šafners)
* *[[Il gatto a nove code]]* (1971, režisors Dario Ardžento)
* *[[Meteor]]* (1979, režisors Ronalds Nīms)

## Ārējās saites
Kiss of Death (1947. gada filma)

***Kiss of Death*** ir 1947. gada ASV *[[film noir]]* trillera filma, kuras režisors ir Henrijs Hetavejs, bet scenārija autori ir Bens Hekts un Čārlzs Lederers. Filmā galvenās lomas atveido Viktors Meiturs, Braiens Donlevijs, Kolīna Greja, Ričards Vidmarks un Karls Moldens.

Filma stāsta par dārglietu zagli, kurš tiek aizturēts un vēlāk kļūst par ziņotāju, lai izkļūtu no cietuma.

Filmas *Kiss of Death* pirmizrāde notika  un to izplatīja *[[20th Century Fox]]*. Filma guva pozitīvu kritiķu vērtējumu un to nominēja Amerikas Kinoakadēmijas balvai kategorijās "Labākais aktieris otrā plāna lomā" (Vidmarks) un "Labākais literatūras oriģinālavots".

## Ārējās saites
Dikļu iela (Mārupe)

**Dikļu iela** ir iela Mārupē, Tēriņos. Dikļu iela sākas pie Rīgas un Mārupes robežas krustojumā ar Upesgrīvas ielu tāda paša nosaukuma Dikļu ielu Rīgā, bet beidzas ar strupceļu dzīvojamajā apbūvē. Ielas kopējais garums ir 450 metri, tā klāta ar asfalta segumu. Dikļu ielā ir savrupmāju apbūve, arī tukši gruntsgabali.

Attīstības plānos ir paredzēts Dikļu ielu pagarināt līdz Lielajai ielai.

Iela nosaukta Dikļu — ciema Vidzemē, Valmieras novadā — vārdā.

## Ielu savienojumi
Dikļu iela ir savienota ar šādām ielām:
* Upesgrīvas iela (Rīga)
* Dikļu iela (Rīga)
* Jaunzemu iela
* Dārznieku iela (projektēts krustojums)

## Atsauces
Marko Bizots

**Marko Bizots** (, dzimis ) ir nīderlandiešu futbolists, kurš spēlē vārtsarga pozīcijā un ir pārstāvējis Nīderlandes futbola izlasi. Kopš 2025. gada Bizots spēlē Anglijas Premjerlīgas komandā *[[Aston Villa FC|Aston Villa]]*.

Iepriekš pārstāvējis Nīderlandes komandas Amsterdamas "Ajax", *[[SC Cambuur|Cambuur]]*, *[[FC Groningen|Groningen]]* un *[[AZ Alkmaar]]*, Beļģijas komandu *[[KRC Genk|Genk]]*, kā arī Francijas komandu *[[Stade Brestois 29|Brest]]*.

Nīderlandes futbola izlases rindās debitējis 2020. gadā. Pārstāvējis izlasi 2020. gada Eiropas čempionātā.

## Ārējās saites
Kiss of Death

***Kiss of Death*** () var būt:

* *[[Kiss of Death (1947. gada filma)|Kiss of Death]]* — 1947. gada ASV *film noir* filma;
* *[[Kiss of Death (1995. gada filma)|Kiss of Death]]* — 1995. gada ASV krimināltrillera filma;
* *[[Kiss of Death (albums)|Kiss of Death]]* — 2006. gada grupas *Motörhead* albums;
Saīds Benrahma

**Mohameds Saīds Benrahma** (, dzimis ) ir Alžīrijas futbolists, kurš spēlē uzbrucēja pozīcijā un pārstāv Alžīrijas futbola izlasi. Kopš 2025. gada Benrahma spēlē Saūda Arābijas profesionālās līgas komandā *[[Neom SC|Neom]]*.

Iepriekš spēlējis Francijas komandās *[[OGC Nice|Nice]]*, *[[Angers SCO|Angers]]*, *[[Gazélec Ajaccio|Gazélec]]*, *[[LB Châteauroux|Châteauroux]]* un Lionas "Olympique", kā arī Anglijas komandās *[[Brentford FC|Brentford]]* un *[[West Ham United FC|West Ham United]]*.

Alžīrijas futbola izlases rindās debitējis 2024. gadā. Pārstāvējis izlasi 2021. gada Āfrikas Nāciju kausā.

## Sasniegumi
**West Ham United**

* UEFA Eiropas Konferences līga: 2022—23

## Ārējās saites
Dūkštas katoļu baznīca

{
  "type": "ExternalData",
  "service": "geoshape",
  "ids": "Q12653656"
}

**Dūkštas Sv. Staņislava Kostkas baznīca** () ir 1936. gadā baroka stilistikā uzcelts Romas katoļu dievnams, kas atrodas Lietuvas austrumos, Ignalinas rajona pašvaldības Dūkštas pilsētā.

Pirmā koka baznīca ap 1601. gadu tika uzcelta pie Dūkštu muižas (mūsdienu Dūkšteļu ciemā), 1674. gadā tā atjaunota. No 1729. līdz 1773. gadam Dūkštā darbojās jezuītu misija. No 1901. gada apmēram 40 gadus par Dūkštas baznīcas ķesteri strādāja Lietuvas armijas virspavēlnieka Staša Raštiķa (*Stasys Raštikis*, 1896 — 1985) tēvs Bernards. 1925. gadā, kad teritorija atradās Polijas sastāvā, tika izveidota atsevišķa Dūkštu draudze. 1936. gadā tika uzcelta otra baznīca mūsdienu Dūkštas pilsētā. 1956. gadā vecā baznīca Dūkšteļu ciemā gāja bojā ugunsgrēkā.

## Ārējās saites
Litija hidroksīds

**Litija hidroksīds** ir neorganiska viela ar formulu LiOH. Tas var eksistēt kā bezūdens LiOH un kā monohidrāts LiOH·H2O, taču abos gadījumos litija hidroksīds ir baltas, higroskopiskas, kristāliskas vielas izskatā. Tas šķīst ūdenī un etanolā. Lai gan LiOH ir stipra bāze, tas ir vājākais no sārmiem.

## Ķīmiskās īpašības
Litija hidroksīds ir sārmains un šķīst ūdenī. Šķīdinot ūdenī, tas veido hidroksīda jonu (OH−) un litija jonu (Li+)

Litija hidroksīds reaģē ar skābēm, veidojot litija sāļus un ūdeni, piemēram, ar sērskābi (H2SO4):

2 LiOH + 2 H2SO4 → 2 LiSO4 + 2 H2O

## Ražošana
Litija hidroksīds tiek iegūts reakcijās ar litija sāļiem, piemēram, litija karbonātu (Li2CO3), un apstrādājot to ar ūdeni. Viena no metodēm ir litija karbonāta un kalcija hidroksīda (Ca(OH)2) reakcija:

Li2CO3 + Ca(OH)2 → 2 LiOH + CaCO3

## Izmantošana
Litija hidroksīds tiek plaši izmantots bateriju ražošanā, īpaši litija jonu baterijās. Tāpat tas tiek izmantots ķīmiskajā rūpniecībā, piemēram, kā katalizators un kā absorbents oglekļa dioksīdam (CO2) dažādās ražošanas nozarēs.

## Atsauces
Sentolbansas katedrāle

{
  "type": "ExternalData",
  "service": "geoshape",
  "ids": "Q334377"
}


**Sentolbansas katedrāle** () jeb **Sv. Albana katedrāles un abatijas baznīca** () ir anglikāņu katedrāle, kas atrodas Anglijas dienvidos, Hārtfordšīras grāfistes Sentolbansas pilsētā. 1877. gadā dibinātās Sentolbansas diecēzes galvenā baznīca.

Katedrāle sākta celt 11. gadsimtā un bija Sentolbensas abatijas galvenā baznīca līdz klosteru likvidēšanai 16. gadsimtā. 1877. gadā kļuva par katedrāles baznīcu. Katedrāles 85 metrus garais joms ir garākais Anglijā. Katedrālē glabājas Sv. Albana relikvijas. Sv. Albans bija pirmais Anglijas kristiešu svētais moceklis, sodīts ar nāvi 3. vai 4. gadsimtā romiešu Verulamijā (mūsdienu Sentolbansā).


St_Albans_Wallingford_Screen_2,_Hertfordshire,_UK_-_Diliff.jpg
St_Albans_Choir_2,_Hertfordshire,_UK_-_Diliff.jpg
Cathedral_in_St_albans_PS099.png
St_Albans_Cathedral_Shrine_of_St_Albans,_Hertfordshire,_UK_-_Diliff.jpg


## Ārējās saites
*
Māris Strazds

**Māris Strazds** (dzimis 1960. gadā Rīgā) ir latviešu ornitologs un vides aizsardzības aktīvists, Latvijas Ornitoloģijas biedrības dibinātājs un pirmais tās vadītājs.

## Dzīvesgājums
Dzimis Rīgā, jaunībā daudz laika pavadījis Ēdoles apkārtnē. Ornitoloģijas jomā darbojies arī viņa brālis Agris Strazds.

No 1978. līdz 1983. gadam studējis Latvijas Valsts universitātes Bioloģijas fakultātē. 2011. gadā Latvijas Universitātē ieguvis doktora grādu, aizstāvot disertāciju "Melnā stārķa saglabāšanas ekoloģija Latvijā".

M. Strazda pētījumu lokā visvairāk bijušas meža putnu sugas. Viņš ir viens no starptautiski ievērojamākajiem melno stārķu pētniekiem, tāpat daudz uzmanības veltījis medņu izpētei un aizsardzībai. Daudzu publikāciju un grāmatu autors, tostarp arī fotogrāfs un ilustrators. Līdzautors grāmatai "Latvijas ligzdojošo putnu atlants 1980-1984" (1989; arī viens no atlanta darbu koordinatoriem), redaktors grāmatām "Latvijas meža putni" (1996 un 2001), "Latvijas lauku putni" (1998), "Latvijas ūdeņu putni" (1999) un "Ķemeru nacionālā parka putni" (2006).

M. Strazds ir viens no Latvijas Ornitoloģijas biedrības dibinātājiem un tās direktors no 1994. līdz 2002. gadam, pēc tam ievēlēts par biedrības Goda biedru. Daudz darbojies Latvijas mežu aizsardzībā.

## Atsauces
Džordžs Melorijs

**Džordžs Herberts Lī-Melorijs** (; dzimis , miris 1924. gada 8. vai 9. jūnijā) bija angļu alpīnists. 1924. gada Everesta ekspedīcijas laikā viņš kopā ar savu partneri Endrū Ērvinu gāja bojā virsotnes sasniegšanas laikā, bet pastāv viedoklis, ka viņi varētu būt pirmie, kas sasnieguši Everesta virsotni un gājuši bojā jau atpakaļceļā.

## Dzīvesgājums
Dzimis Češīrā, viņš mācījās Vinčesteras koledžā, kur skolotājs viņu aizveda ekskursijā uz Alpiem, un viņš attīstīja spēcīgas dabiskas kalnos kāpšanas spējas. Pēc Kembridžas Universitātes Magdalēnas koledžas absolvēšanas, kur viņš sadraudzējās ar ievērojamiem intelektuāļiem, viņš pilnveidoja savas kāpšanas prasmes Alpos un Anglijā. Viņš izveidoja jaunus kalnu maršrutus un kļuva par cienījamu personu Lielbritānijas alpīnistu sabiedrībā.

Dienests Pirmajā pasaules karā pārtrauca kāpšanu, bet pēc kara viņš atgriezās alpīnismā ar jaunu sparu. Dž. Malorija ievērojamākais ieguldījums alpīnismā bija viņa ekspedīcijas uz Everestu. 1921. gadā viņš piedalījās pirmajā britu Everesta izlūkošanas ekspedīcijā, kura izpētīja iespējamo ceļu uz virsotni. 1922. gadā viņš piedalījās otrajā ekspedīcijā, lai mēģinātu kā pirmie pasaulē uzkāpt Everestā, kurā viņa komanda sasniedza augstuma rekordu 8321 metri virs jūras līmeņa, izmantojot papildu skābekli. Par šo sasniegumu viņiem tika piešķirtas 1924. gada ziemas olimpisko spēļu zelta medaļas alpīnismā.

1924. gadā, savas trešās Everesta ekspedīcijas laikā, Dž. Melorijs kopā ar Endrū Ērvinu pazuda Everesta virsotnē. Viņi pēdējo reizi tika redzēti dzīvi aptuveni 240 vertikālo metru attālumā no virsotnes, izraisot diskusijas par to, ka, iespējams, viens vai abi to sasniedza pirms nāves. Dž. Malorija līķi un personīgās lietas 1999. gadā Everesta virsotnē atrada speciāla pētniecības ekspedīcija. Atklājums tomēr nesniedza pierādījumus par to, vai viņi bija sasnieguši virsotni.

## Atsauces

## Ārējās saites
Lielindricas pilskalns

**Lielindricas pilskalns** ir pilskalns, kas atrodas Krāslavas novada Kalniešu pagastā. Pilskalns taisnā līnijā atrodas kilometru uz ziemeļrietumiem no Indricas nocietinātās muižas vietas Lielindricas ciema teritorijā. Daugavas ielejas malu te robo sīka Daugavas pieteka, kas tiek saukta par Tabakerku. Upītes labo krastu veido 20—30 m augsta nogāze. Tabakerka un vēl divas gravas norobežo plānā, trijstūrveidīgā kalna virsmu. Vairākus metrus zem plakuma visu šo kalnu ieloko mazizteikta terase.

Kalna šaurākais ziemeļu gals no augstienes turpinājuma ir norobežots ar mazizteiktiem un izplūdušiem puslokveida grāvjiem un vaļņiem. Skatoties no ārpuses, sākumā ir nepilnu metru augsts zemes uzbedums, tad dažus metrus plats puslokveida iedziļinājums jeb grāvis, kas savieno pilskalnam rietumu pusē esošo gravu ar Tabakerkas nogāzi; pret to grāvis ir izteiktāks. Pēc tam seko ap 1—1,5 m augsts puslokveida valnis un tad ap 1—1,5 m dziļš un 5—6 m plats grāvis, kas izteiktās ir pret Tabakerkas nogāzi, bet pretējā pilskalna rietumu nogāzē tas pārtop par terasi. Plakuma malā ir nepilnu metru augsts zemes uzmetums. Pāri vaļņiem un grāvjiem vairāk to austrumu pusē ved senā ieejas vieta, ko apzīmē grāvju aizplūdums.

Pilskalna plakums ir izlīdzināts, ar ap 4 m kritumu pret dienvidiem, ar samērā krasām un iezīmētām pārejām uz nogāzēm. Cilvēka kādreizējo klātbūtni smilšainajā zemē apliecina ogles un šķelti, deguši akmeņi.

Lielindricas pilskalna mākslīgie pārveidojumi nav īpaši izteikti, savukārt pilskalna plakums ir samērā plašs. Varētu apsvērt, bet ne pierādīt Lielindricas pilskalna saistību ar seno apkārtnes centru Indricu, kas bija Plāteru agrākā rezidence. Lielindricas pilskalns varētu būt piemērots lielas mūra pils celtniecībai un varbūt šādam nolūkam tas arī ticis izraudzīts un sākts to pārveidot pils celtniecības vajadzībām, tomēr Plāteru jaunā rezidence tika izveidota attālāk Krāslavā.

Vieta apsekota . Pilskalnu LIDAR kartēs 2021. gada sākumā atklājis senvēstures entuziasts Atis Blūms.

## Atsauces

## Ārējās saites

* Lielindricas pilskalns
Tonijs Tods

**Entonijs Tairans Tods** (; dzimis , miris ) bija ASV aktieris. Vislabāk pazīstams ar titulvaroņa lomu ''Candyman'' filmu ciklā (1992–2021) un Viljama Bladvorta lomu filmu ciklā "Ceļa gals" (2000–2025). Par pirmo viņu nominēja *[[Critics' Choice Super balva|Critics' Choice]]* un ''Fangoria Chainsaw'' balvai.

Tods filmējies tādās filmās kā "Armijas vads" (1986), "Dzīvo miroņu nakts" (*Night of the Living Dead*, 1990), "Krauklis" (1994), "Klints" (*The Rock*, 1996), *[[Wishmaster (filma)|Wishmaster]]* (1997), *[[Hatchet]]* (2006), *[[Minotaur]]* (2006), "Cilvēks no zemes" (*The Man from Earth*, 2007), "Frankenšteins" (*Frankenstein*, 2015) un "Elles parks" (*Hell Fest*, 2018). Televīzijā atveidojis Kērna lomu seriālos *[[Star Trek: The Next Generation]]* (1990—1991) un *[[Star Trek: Deep Space Nine]]* (1996), kā arī filmējies MTV seriālā "Kliedziens" (*Scream*, 2019).

Tods daudz darbojās arī kā balss aktieris, zīmīgākās balss lomas ir Kritušais Maikla Beja filmā "Transformeri 2: Pieveikto atriebība" (2009), Zūma balss seriālā "Zibsnis" (*The Flash*, 2014—2023), Dārksaida balss DC animācijas filmu visumā (2015—2020) un Venoma balss videospēlē *[[Spider-Man 2 (videospēle)|Marvel's Spider-Man 2]]* (2023), par ko saņēmis nomināciju BAFTA videospēļu balvai.

## Atsauces

## Ārējās saites
Rietumāfrikas franks

thumb|''CFA Franc BCEAO''
**Rietumāfrikas franks** ir valūta, kuru izmanto vairāku Rietumāfrikas valstu ekonomiskajā savienībā. Šīs valūtas kods ir **XOF**, un to izsniedz Rietumāfrikas valstu centrālā banka (*Banque Centrale des États de l'Afrique de l'Ouest*, BCEAO).
thumb|Valstis, kur izmanto Rietumāfrikas franku
Šī valūta ir kopīga astoņām Rietumāfrikas valstīm: Beninai, Burkinafaso, Kotdivuārai, Gvinejai-Bisavai, Mali, Nigērai, Senegālai un Togo.

Rietumāfrikas franks ir saistīts ar eiro, kurss ir bijis fiksēts kopš 1999. gada, kad eiro aizstāja Francijas franku. Kopš tā laika 1 eiro ir 655,957 XOF.

## Ārējās saites
Gallu-ibēriešu valodas

thumb|Gallu-ibēriešu valodas
**Gallu-ibēriešu valodas** ir indoeiropiešu valodu grupas, kas bija sastopamas Rietumeiropā pirms Senās Romas izplešanās. Šajā grupā ietilpst gallu valodas, kuras runāja Gallijas iedzīvotāji (teritorija aptvēra lielāko daļu mūsdienu Francijas un Beļģijas, kā arī Šveices un Itālijas ziemeļdaļas), un valodas, kas bija izplatītas Ibērijas pussalā (mūsdienu Spānija un Portugāle).

Gallu valodas pieder ķeltu valodu grupai, un tās bija plaši izplatītas Rietumeiropā. Tās pārstāvēja daudzas senās cilšu kopienas, piemēram, beļģus un senos gallus. Šīs valodas izzuda pēc Romas iekarojumiem un latīņu valodas ieviešanas, lai gan dažas to īpatnības saglabājās mūsdienu ķeltu valodās, piemēram, bretoņu valodā.

## Ārējās saites
Dagdas ala

**Dagdas ala** ir aizsargājams dabas piemineklis Krāslavas novada Dagdas pagastā, Guščas upes labajā krastā. Dagdas ala ir ievērojamākā ala Latgalē.

Ala atrodas apmēram 1,5 metru virs upes līmeņa. Izveidojusies dabiski sacementētos grants iežos — konglomerātā, un ir vienīgā šāda veida ala Latvijā.

## Atsauces

## Ārējās saites

* Dabas aizsardzības pārvalde. Dagdas ala
Type 88 (ķivere)

thumb|''Type 88''
***Type 88*** ir militārā ķivere, ko plaši izmanto Japānas Sauszemes Pašaizsardzības spēki (JGSDF). Bruņojumā ieviesta 1988. gadā un joprojām ar nelieliem uzlabojumiem tiek izmantota militārajā dienestā. *Type 88* ķivere izgatavota no kevlara, kas nodrošina izcilu aizsardzību pret šķembām un vieglajām lodēm, vienlaikus saglabājot salīdzinoši nelielu svaru. Ārēji ķivere atgādina dažus rietumu armiju modeļus, piemēram, PASGT (ASV).

Ķiverei bieži ir noņemams pārvalks ar maskēšanās rakstu, kas atbilst standarta JGSDF lauku formai. Maskēšanās rakstā parasti ietilpst zaļi, brūni un melni toņi, kas nodrošina labu maskēšanos Japānas mežu un kalnu vidē. Ķivere ir savietojama ar aizsargbrillēm un citiem sejas aizsardzības līdzekļiem, kā arī atbalsta dažādas radio un audio sistēmas, kas nepieciešamas saziņai kaujas laukā.

## Ārējās saites
Beverly Hills Cop: Axel F

***Beverly Hills Cop: Axel F*** ir 2024. gada ASV asa sižeta kinokomēdija, kuras režisors ir Marks Molojs. Šī ir ceturtā daļa "Beverlihilsas policists" filmu sērijā, kā arī turpinājums filmai "Beverlihilsas policists 3" (1994). Lomas no iepriekšējām filmām atveido Edijs Mērfijs, Džadžs Reinholds, Džons Eštons, Pols Raizers un Bronsons Pinčots. Citas lomas atveido Džozefs Gordons-Levits, Teilora Peidža un Kevins Beikons.

Filmā detektīvs Aksels Foulijs atgriežas Beverlihilsā pēc tam, kad viņa meitas Džeinas un partnera Billija dzīvības ir apdraudētas.

Filmas *Beverly Hills Cop: Axel F* pirmizrāde notika  straumēšanas platformā *[[Netflix]]*. Šī ir pirmā franšīzes filma, ko neizplata *[[Paramount Pictures]]*. Filma guva pārsvarā pozitīvu kritiķu vērtējumu.

## Atsauces

## Ārējās saites
Ghosted

***Ghosted*** ir 2023. gada ASV asa sižeta romantiska piedzīvojumu kinokomēdija, kuras režisors ir Deksters Flečers. Filmā galvenās lomas atveido Kriss Evanss, Ana de Armasa, Adriens Brodijs, Maiks Mo, Eimija Sedarisa, Teits Donovans, Tims Bleiks Nelsons, Marvans Kenzari un Anna Dīvera Smita.

Filmas *Ghosted* pirmizrāde notika  straumēšanas platformā *[[Apple TV+]]*. Neskatoties uz sliktajām kritiķu atsauksmēm, *Ghosted* kļuva par skatītāko *Apple TV+* debijas filmu.

## Atsauces

## Ārējās saites
Rijksmuseum

{
  "type": "ExternalData",
  "service": "geoshape",
  "ids": "Q190804"
}

***Rijksmuseum*** ir nacionālais mākslas muzejs Nīderlandes konstitucionālajā galvaspilsētā Amsterdamā. Muzejs nosaukts tā faktiskās izveidotājas, mākslas kolekcionāres Helēnes Krelleres-Milleres vārdā. Atrodas Amsterdamas Muzeju laukumā, kurā bez *Rijksmuseum* atrodas arī Van Goga muzejs, Amsterdamas Pilsētas muzejs un koncertzāle *[[Concertgebouw]]*.

Muzejs dibināts 1798. gadā Hāgā, bet 1808. gadā pārcelts uz Amsterdamu. Iesākumā tas atradās Amsterdamas Karaļa pilī, vēlāk Tripenheisā, līdz 1885. gadā tika pārvietots uz pašreizējo ēku, kuras projekta autors ir Pjērs Keiperss (*Pierre Cuypers*, 1827—1921). No 2003. līdz 2013. gadam notika muzeja rekonstrukcija. Muzejs veltīts nīderlandiešu mākslai no 13. gadsimta un tā kolekcijā ir apmēram 1 miljons priekšmetu, no kuriem pqastāvīgā ekspozīcijā ir apmēram 8000. Muzejā, kurš ir viens no populārākajiem valstī, eksponēti Jana Vermēra (piemēram, Kalpone ar piena krūzi), Rembranta (piemēram, Naktssardze un Ebreju līgava) un Fransa Halsa darbi.

## Ārējās saites

*
S/2023 U 1

**S/2023 U 1** ir Urāna pavadonis. Tas ir 21. pavadonis pēc kārtas, skaitot no Urāna.

## Atklāšana
Pavadoni atklāja  Skots Šepards (*Scott S. Sheppard*) ar diviem 6,5 m Magelāna teleskopiem Laskampanas observatorijā, Čīlē.

Starptautiskā Astronomijas savienība  pavadonim piešķīra pagaidu apzīmējumu S/2023 U 1.
Savs nosaukums pavadonim tiks piešķirts pēc pilnīgas tā orbītas noskaidrošanas. Tradicionāli Urāna pavadoņi tiek nosaukti Viljama Šekspīra un Aleksandra Poupa darbu tēlu vārdos.

## Orbīta un fizikālie parametri
S/2023 U 1 ir neliels pavadonis, tā diametrs ir apmēram 8 km. Pavadoņa orbīta atrodas starp Kalibanu un Stefanu. S/2023 U 1 ir neregulārs pavadonis, rotē pretēji Urāna rotācijas virzienam un tā orbīta atrodas 141,9° leņķī pret Urāna ekvatora plakni. Orbītas parametri liecina, ka S/2023 U 1 nav veidojies pie Urāna, bet pagātnē planēta to ir notvērusi savā gravitācijas laukā. S/2023 U 1 orbītas parametri ir tuvu līdzīgi kā Stefanam un Kalibanam, kas, iespējams, liecina par to kopīgo izcelsmi, sen atpakaļ sadursmē sabrūkot kādam lielākam objektam.

## Atsauces

## Ārējās saites
Vilhelms fon Līdinghauzens Volfs

**Vilhelms fon Līdinghauzens Volfs** (; dzimis , miris ) bija Biržos dzimis Volfu fon Līdinghauzenu dzimtas Zviedrijas armijas ģenerālmajors Trīsdesmitgadu kara laikā, Vestfālenes vicegubernators, Osnabrikas un Mindenes komendants.

## Ārējās saites
*Frīdrihs fon Līdinghauzens Volfs  Deutsche Biographie
Severi Kaukiainens

**Severi Tino Kalevi Kaukiainens** (; dzimis  Kotkā, Somijā) ir somu basketbolists, spēlē saspēles vadītāja pozīcijā, Somijas basketbola izlases dalībnieks. 2026. gadā spēlē Igaunijas Basketbola līgas un Latvijas—Igaunijas līgas klubā Tallinas "Kalev/Cramo". S. Kaukiainens ir Somijas čempions un divkārtējs Igaunijas čempions, 2025. gadā atzīts par Igaunijas Basketbola līgas labāko spēlētāju.

## Karjera
Karjeras sākumā pārstāvējis vairākus Somijas klubus. 2023. gadā S. Kaukiainens pirmo reizi devās spēlēt uz ārzemēm, nonākot Slovākijas klubā *[[Patrioti Levice]]*, kuru pārstāvēja, līdz klubs decembrī izstājās no FIBA Eiropas kausa. Uzreiz pēc tam viņš pievienojās vadošajam Igaunijas klubam Tallinas "Kalev/Cramo", ar kuru šajā pašā sezonā kļuva par valsts čempionu un kausa ieguvēju. 2024. gada jūlijā spēlētājs un klubs vienojās par līguma pagarināšanu.

S. Kaukiainens ir spēlējis dažāda vecuma Somijas jaunatnes izlasēs. Kopš 2023. gada viņš ir pieaugušo Somijas basketbola izlases spēlētājs.

## Atsauces

## Ārējās saites
Mohameds Ulds Abdelazīzs

**Mohameds Ulds Abdelazīzs** (; dzimis ) ir Mauritānijas militārpersona, Mauritānijas prezidents no 2009. līdz 2019. gadam. Ieguva varu 2005. gada Mauritānijas apvērsumā. Tika ievēlēts par prezidentu 2009. un 2014. gadā, bet nekandidēja 2019. gada vēlēšanās. No 2014. līdz 2015. gadam — Āfrikas Savienības priekšsēdētājs. 2021. gada jūnijā arestēts, apsūdzēts korupcijā. 2023. gadā notiesāts uz 5 gadiem ieslodzījumā.

## Ārējās saites
Šenena Dohertija

**Šenena Marija Dohertija** (; dzimusi , mirusi ) bija amerikāņu aktrise.

Savas karjeras laikā Dohertija atveidojusi dažādas lomas kino un televīzijā, tostarp Dženiju Vailderi seriālā "Namiņš prērijā" (*Little House on the Prairie*, 1982—1983), Megiju Meilīnu filmā "Jautrību meitenēm!" (*Girls Just Want to Have Fun*, 1985), Krisu Viterspūnu seriālā *[[Our House]]* (1986—1988), Hīteri Djūku filmā *[[Heathers]]* (1989), Brendu Volšu seriālā "Beverlihilsa, pasta indekss 90210" (*Beverly Hills, 90210*, 1990—1994), *[[90210]]* (2008—2009) un *[[BH90210]]* (2019), Renē Mosēru filmā "Lielveikala dīkdieņi" (1995) un Prū Halivelu seriālā "Amulets" (1998—2001).

, 53 gadu vecumā Dohertija nomira no krūts vēža savās mājās Malibu, Kalifornijā.

## Atsauces

## Ārējās saites